NaiveNeuron/SloPal huggingface dataset:
Jurík, Beáta, poslankyňa NR SR (2024-04-24):
Ďakujem za slovo, pán predsedajúci. Ja mám tak trochu také déjà vu aj vlastne keď som čítala tú dôvodovku a včera počúvala to odôvodnenie celého toho zákona, tak som sa preniesla späť do decembra, keď sme tu hovorili o novele Trestného zákona, a tá tiež vo svojej dôvodovke k skrátenému legislatívnemu konaniu hovorila o práve Európskej únie, aj o nejakých rozhodnutiach Európskeho súdu ľudských práv a vlastne všetko to bolo opačne, pretože sa nám tu snažili nahovoriť, že vlastne tie rozhodnutia hovoria niečo, čo vôbec nehovorili. A teraz je to také veľmi podobné, pretože vy normálne úplne otáčate to, čo sa tu momentálne chystá na pôde Európskej únie, pretože tá robí presný opak, a síce vyzýva členské štáty Európskej únie, aby chránili občiansku spoločnosť, pretože tá je skutočne mimoriadne dôležitá pre existenciu demokracie, hlavne teda tej liberálnej demokracie, o ktorej ste včera hovorili a rozporovali samotný termín. To, to by som tak odôvodnila veľmi jednoducho, že neviete, čo v skutočnosti tá liberálna demokracia znamená, ale vrátim sa k tomu ešte aj v rozprave. No ale späť k veci. Už nie raz tu bolo teda práve zo strany SNS rozporované naše vzdelanie, skúsenosti a všeličo iné, že máte obavy, koľko z nás je z neziskoviek a podobne. No ja na vašom mieste by som sa skôr obávala o kvalitu legislatívnych návrhov, ktoré predkladáte, pretože sústavne tie zo strany SNS, či už v oblasti kultúry, alebo aj teraz to vidíme ohľadom neziskoviek, sú nielen v rozpore s právom Európskej únie, ja to chápem, že to nie je pre každého, že to je taká zložitejšia vec, tak to možno úplne neovládate, obzvlášť keď robíte tú suverénnu zahraničnú politiku, ale aj so samotnou ústavou. Tak ja by som od takých veľkých národniarov čakala práve, že si budú tú ústavu ctiť a že nebudú predkladať návrhy, ktoré, ktoré idú doslova proti. No a hovorila to už teda aj Lucia, ale špeciálne toto rozhodnu... (Prerušenie vystúpenia časomerom.)
Fronc, Martin, poslanec NR SR (2010-10-15):
Pán predseda, prosím, dajte hlasovať o tom, aby v súlade s rozhodnutím predsedu Národnej rady sa Národná rada uzniesla na tom, že prideľuje predmetný návrh zákona ústavnoprávnemu výboru, Výboru Národnej rady pre hospodárstvo, výstavbu a dopravu, Výboru Národnej rady pre sociálne veci a Výboru Národnej rady pre obranu a bezpečnosť s tým, že určuje za gestorský výbor hlasovaním Výbor Národnej rady pre obranu a bezpečnosť a s tým, aby určené výbory prerokovali návrh zákona do 24. novembra 2010 a gestorský výbor do 26. novembra 2010. Dajte, prosím, hlasovať.
Richter, Ján, minister práce, sociálnych vecí a rodiny SR (2012-08-06):
Ďakujem pekne za slovo, pán predseda. Vážené panie poslankyne, páni poslanci, hneď úvodom by som chcel veľmi úprimne poďakovať všetkým tým, ktorí vystúpili v rozprave a vystúpili k veci. Vystúpili k veci, to znamená, že mali záujem diskutovať o tom, do akej miery sú splnené podmienky pre skrátené legislatívne konanie. Ja by som chcel ubezpečiť všetkých poslancov, že k vecným pripomienkam, ktoré v rozprave zazneli, budem mať záujem vystúpiť v rámci prvého, respektíve druhého čítania. Podrobne som si robil zápis a budem mať záujem k relevantným veciam, ktoré tu odzneli, zaujať stanovisko z pohľadu predkladateľa vecného zákona, to znamená zákona o novele sociálneho poistenia. Čo sa týka veci ako takej, to znamená, k skrátenému legislatívnemu konaniu si dovolím skonštatovať, že sú splnené podmienky zo zákona o skrátené konanie. Chcel by som pripomenúť váženým poslancom, najmä z opozície, že veľmi málo vo svojich vystúpeniach hovorili k predmetu a dôvodu, ktorý viedol vládu k návrhu na skrátené konanie. A to súvisí najmä s makroekonomickým vývojom za prvý polrok tohto roku, na ktorom má veľmi konkrétny podiel aj terajšia opozícia, najmä čo sa týka kolapsu daňovej správy. Viaceré údaje, ktoré boli uvedené z hľadiska makroekonomických výsledkov, najmä štvrť miliardy výpadok z daňových príjmov je toho konkrétnym svedectvom. Preto mi dovoľte, aby som na záver mohol konštatovať, že predmetný návrh zákona spĺňa zákonné požiadavky na skrátené legislatívne konanie. Vzhľadom na to, že hrozia hospodárske škody, mesačný posun účinnosti tohto zákona prinesie, nie do štátu alebo do štátnej pokladne, ale do Sociálnej poisťovne 40 mil. eur. Nie je to zanedbateľné pri terajšom vývoji makroekonomických výsledkov a pri schodku, ktorý je takmer 500 mil. eur. Pretože tieto prostriedky budú potrebné menej na požičiavanie, na vyrovnanie schodku pre Sociálnu poisťovňu vzhľadom na deficit prvého aj druhého piliera. Tento podiel má svoj bezprostredný vplyv aj na riešenie deficitu HDP, a čo je dôležité a čo by som rád podčiarkol a v kontexte tohto som očakával, že budú viaceré vystúpenia znieť aj na dlh Slovenskej republiky, pretože tu sme sa spoločne zaviazali ústavným zákonom o dlhovej službe, že dlh Slovenskej republiky nebudeme mať spoločne záujem prehlbovať. Preto vás žiadam, vážené poslankyne, vážení poslanci, o podporu tohto návrhu zákona. Skončil som.
Osuský, Peter, poslanec NR SR (2021-03-17):
Ďakujem pekne, pán predsedajúci. No zriedka som bol v živote v tak rozorvanej pozícii ako pri tejto rozprave, do ktorej som preto ani veľmi nezasahoval. Toto je môj malý príspevok. Stáli sme tu s Ondrom v opozícii, brániac právo občanov na svoje občianstvo, a poukazovali na to, že odnímali občianstvo v dejinách nám blízkych len nacisti a komunisti. Tí vyobčaňovali ľudí, previezli ich za fiktívnu hranicu Viedenskej arbitráže zbavených občianstva, tých, čo boli doma, zbabili majetku a naložili do dobytčákov. To isté robili Rusi, komunisti, teda aby som bol presný, so Solženicynom, my s Pavlom Kohoutom a považovali sme to za protiústavné. Rovnako ale nie zdravé je to, čo bolo príčinou tohto problému. To je rozdávanie občianstva. A teraz odídem zo vzťahu Maďarsko – Slovenská republika a rád podotýkam, že to, čo tu furt zaznieva, že čo urobila diplomacia. No na diplomaciu vždy treba dvoch. To znamená, je výborné obviňovať jednu stranu, že to nedohodla s tou druhou. Ale ja vám poviem jednu vec. Ruská federácia rozdáva občianstvo v Pribaltike, rozdáva ho vo východnej, na východnej Ukrajine a je, možno, že slyším trávu růst, ale možno to môže mať neblahý následok v tom, že jednoho dňa sa rozhodne chrániť svojich občanov v týchto krajinách. A to už sme len krok od Heim ins Reich a Henleina.
Remišová, Veronika, poslankyňa NR SR (2024-04-23):
Ďakujem, ďakujem kolegom a k pánovi poslancovi Bartekovi len toľko, že vy keď sa pomýlite, pán poslanec, aj pravdu poviete. Citujem vás, povedali ste, že veríte, že už nikdy tu nebude taká katarzia, ako bola za našej vlády. (Smiech v pléne.) No tak katarzia, pán poslanec, znamená očista a ja viem, že vy dúfate, že už nikdy nepríde taká očista, ako bola za našej vlády, ale taká očista príde, pretože ľuďom sa otvoria oči. A chcela by som len podotknúť, že keď používate cudzie slová, tak najprv si prečítajte v slovníku cudzích slov, čo takéto slová znamenajú. Ale ďakujem, pán poslanec Bartek, ste hrdina dnešného dňa. A druhá vec ešte, nie, ja som nespomínala, pán Bartek, žiadnych primátorov ani starostov, ja som spomínala kšefty vašich nominantov a spomínala som to, ako sa na obrane, vnútre tešia, ako budú môcť napríklad využívať výnimku, že obranné záujmy alebo bezpečnostné záujmy Slovenskej republiky, to som v prvom rade spomínala. Keď chcete komentovať, treba aj počúvať. Takže ďakujem všetkým a naozaj ja by som si želala, aby tento, táto novela verejného zá... verejného obstarávania bola zjednodušením, zrýchlením, ale tak ako moji kolegovia, či už pán poslanec Dostál, pán poslanec Hargaš, upozorňujem na to, že najmä v eurofondových projektoch to môže spôsobiť obrovské problémy. Ďakujem.
Kollár, Boris, predseda NR SR (2022-10-20):
Prosím, prezentujme sa a hlasujeme. Toto nie je vládny návrh, pán kolega, to je návrh poslanca Svrčeka, Kyselicu a Hatrákovej. (Hlasovanie.) Prítomných 129, za 106, proti 1, zdržalo sa 22. Konštatujem, že uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Kollár, Boris, predseda NR SR (2022-12-07):
Prosím, prezentujme sa a hlasujeme o skrátení lehoty. (Hlasovanie.) Prítomných 134 poslancov, za 112, proti 3, zdržalo sa 19. Konštatujem, že tento návrh sme schválili.
Mihalik, Marcel, poslanec NR SR (2022-06-16):
Pán predseda, sme v treťom čítaní, otvorte, prosím, rozpravu.
Hlina, Alojz, poslanec NR SR (2015-09-29):
Ďakujem pekne. Áno, skúste prípadne tí, ktorí máte chuť sa tomu venovať, pozrieť si Code of Conduct, ten etický kódex britského parlamentu, koľko vznešenosti je tam, hej, takej, by som povedal, tej ozajstnej. To, čo je v tom našom kódexe, je trápne, je smiešne. Prosím vás, skončím záverečným ustanovením: „Poslanec sa stotožňuje s princípmi tohto kódexu, zaväzuje sa tieto princípy dodržiavať a podporovať ich osobným príkladom.“ „Česť práci“ ste tam ešte zabudli dopísať. Proste naozaj to je archaický jazyk, ale to nie je ten archaický staroanglický jazyk plný vznešenosti („Her Majesty“), o tom, že proste podporujú kráľa. Tento náš archaický jazyk proste je jazyk jednej plesnivej doby, kde sa niektorým ľuďom bahnilo veľmi dobre a bahní aj naďalej. November 1989 pre nich absolútne nič neznamenal. A tento jazyk ste vykopali a vkopali ste ho do tohto etického kódexu znova. Znova sa to tu objavilo a straší to tu. Poďme rozprávať o tom, čo sa tam dá zlepšiť. Ja som tu uviedol tie moje slová, ale, prosím vás, toto fakt v dobrom stiahnite.
M. Číž, podpredseda NR SR: (2009-02-04):
Slovo má teraz pán predseda výboru pre pôdohospodárstvo, životné prostredie a ochranu prírody pán poslanec Ján Slabý. A prosím ho, aby uviedol spravodajskú správu.
Pellegrini, Peter, predseda NR SR (2015-02-10):
Prezentujme sa a hlasujme o tomto návrhu.
Hrnčiar, Andrej, podpredseda NR SR (2017-10-17):
Takže vyhlasujem rozpravu za skončenú. Pýtam sa, či chce zaujať stanovisko navrhovateľ. Nech sa páči, pán minister.
M. Hort, podpredseda NR SR: (2007-10-16):
Pani poslankyňa bola posledná s faktickou poznámkou. A na faktické poznámky teraz bude reagovať pán poslanec Viliam Novotný.
Pellegrini, Peter, podpredseda NR SR (2020-05-13):
Ďakujem pekne, pán minister. Dávam teraz slovo spoločnej spravodajkyni z výboru pre sociálne veci pani poslankyni Lucii Drábikovej, aby nás informovala o výsledku rokovania výborov o tomto návrhu zákona, aby odôvodnila návrh a stanovisko gestorského výboru. Nech sa páči, pani poslankyňa.
J. Tkáčová, poslankyňa: (2003-11-11):
Jednou zo základných myšlienok zákona o dani z príjmu bolo zrušenie všetkých výnimiek, teda i výnimky pre poľnohospodárov. Myslím si, že zvýhodňovaní a podporovaní sú štátnymi subvenciami a dotáciami. Keď hovoríme o daňových otázkach, môžem s vami súhlasiť v tom, aby sme začali diskusiu o zrušení dane z pôdy, pretože to je skutočne nesystémový prvok, aby sa platila daň zo základného prostriedku. Pán poslanec, keď hovoríte, že 4 000 korún na hektár je skutočnosť na Slovensku a 17 000 korún v Európskej únii, musíme povedať ale aj druhú časť, že náklady na jeden hektár sú na Slovensku tiež najnižšie. Ďalej by som chcela povedať, že nie je potrebné strašiť roľníkov, že dostanú zo štátneho rozpočtu menej, pretože nie je dôležitý zdroj, ale dôležitý je objem financií a tých zdrojov bude niekoľko. Možná výška záväzkov Európskej únii voči slovenským poľnohospodárom v roku 2004 až 2006 môže dosiahnuť pri optimálnej konštelácii až 60 mld. korún. Správne ste uviedli aj princípy spoločnej poľnohospodárskej politiky v Európskej únii. Je to jedna z najstarších politík. A základné ciele, ako sú definované, boli splnené a ďalšie pretrvávanie na týchto princípoch vedie k nadprodukcii, a tým v podstate aj k znižovaniu cien poľnohospodárskych produktov. Preto je nutná reforma spoločnej poľnohospodárskej politiky a, myslím si, oveľa razantnejšia, ako je momentálne navrhnutá, a to aj v súvislosti s požiadavkami WTO a OECD na liberalizáciu obchodu. Zároveň si myslím, že pán minister by vo svojom vystúpení po ukončení rozpravy mohol povedať, aký je stav v zakladaní úrody a či sa prejavilo nevyplatenie škôd na zakladaní úrody. Ďakujem.
Paška, Pavol, predseda NR SR (2012-09-18):
Poprosím, pán poslanec, potom príslušný rezort o to žiadať. Ďakujem pekne. Máme ešte nejaké iné hlasovanie?
V. Veteška, podpredseda NR SR: (2005-07-01):
E. Rusnáková, poslankyňa: Ďakujem pekne. Vážený pán predsedajúci, vážené kolegyne, kolegovia, dovoľte mi predniesť správu výborov o prerokovaní výročnej správy o činnosti a hospodárení Študentského pôžičkového fondu vrátene účtovnej uzávierky za rok 2004. Výročná správa je predkladaná podľa § 4 písm. e) zákona č. 200/1997 Z. z. Predseda Národnej rady pridelil výročnú správu o činnosti a hospodárení a o účtovnej uzávierke Študentského pôžičkového fondu za rok 2004 dvom výborom, výboru pre financie, rozpočet a menu a výboru pre vzdelanie, vedu, šport a mládež, kultúru a médiá. Oba výbory správu prerokovali v určenej lehote a prijali nasledovné uznesenia. Výbor pre financie, rozpočet a menu vyjadril so správou súhlas a odporučil Národnej rade ju schváliť. Výbor pre vzdelanie, vedu, šport a mládež, kultúru a médiá rovnako odporučil schváliť výročnú správu a vysloviť súhlas, aby ju mohol predložiť predseda Rady Študentského pôžičkového fondu Národnej rade. Predmetná správa bola schválená na zasadnutí gestorského výboru 22. júna tohto roku. Ďakujem.
R. Kaliňák, poslanec: (2005-02-09):
Navrhuje sa, aby Národná rada zvolila 1. za predsedu Výboru Národnej rady Slovenskej republiky na kontrolu použitia informačno-technických prostriedkov poslanca Romana Vavríka z SDKÚ v tajnom hlasovaní; 2. za ďalších členov Výboru Národnej rady Slovenskej republiky na kontrolu použitia informačno-technických prostriedkov poslancov Viliama Soboňu za HZDS, Jozefa Bučeka za stranu Smer, Lajosa Ladányiho za SMK, Jozefa Šimka za KDH, Jirka Malchárka za ANO, Michala Vajdu za KSS a Ladislava Polku za nezávislých. Ďakujem pekne.
Linhart, Patrick, poslanec NR SR (2020-09-17):
Ako bývalý vojak z povolania a študent vojenskej školy v Žiline vám odpoviem na túto otázku, čo ste sa pýtali. Lebo sme v NATO, preto. To je celé, ďakujem.
Ďuriš Nicholsonová, Lucia, podpredsedníčka NR SR (2016-11-29):
Poprosím vás o kľud v rokovacej sále, aby sme to mohli dokončiť. Pán poslanec Číž, nech sa páči.
Matovič, Igor, poslanec NR SR (2024-01-16):
Dovolím si, pán minister, sa prihovoriť k vám, keďže ste významovo posunuli trošku túto rozpravu k inej téme, lebo tak ako ste vystúpili, som pochopil, že ste sa obrátili na opozíciu a ste žiadali, aby sme boli konštruktívni. A ja si dovolím teda rozviesť trošku viac to slovo konštruktívni a skúsim to vrátiť smerom k vám ako zástupcom, zástupcovi vlády, aby teda aj vy ste boli konštruktívny. Lebo je potom také trošku zvláštne, že prídete pri tomto zákone, na ktorom vám záleží, aby bol čím skôr schválený, prídete, obrátite sa na opozíciu a poviete jej, že čakáte, aby sme boli konštruktívni, aby sme možno nenaťahovali rozpravu, aby sme to čím skôr schválili, lebo je to potrebné pre investora Volvo na východe. Na druhej strane si myslím, že teda takisto potom aj vy by ste mali počúvať nás ako opozičných poslancov, a keď teda vás ako tlmočníka alebo zástupcu vlády z tohto miesta požiadame, aby ste aj vy boli konštruktívny, aby ste stiahli novelu zákona v skrátenom legislatívnom konaní o Trestnom zákone a skúste k nám pristúpiť trošku s úctou a k voličom, ktorých zastupujeme, a ukážte aj vy gesto konštruktívnosti. Nelámte to cez koleno, nesnažte sa silou mocou dosiahnuť a preukázať nám, že máte moc. Ale potom, keď vám záleží, zrazu sme vám dobrí a zrazu by ste chceli, aby my sme boli konštruktívni. Prečo to má byť znova zase iba jednosmerka? Prečo chcete tú konštruktívnosť len od nás, ale keď vy máte preukázať aspoň trošku, štipku konštruktívnosti, tak potom zrazu nie. A bol by som veľmi rád, pán minister, aby ste na to aj zareagovali potom vo faktickej, aj keď možno teraz máte pocit, že nerozprávam k téme, ale, hovorím, vy ste takto tu tému dnes nadstavili pri otvorení rozpravy, že ste sa obrátili k nám s požiadavkou na konštruktívnosť. Tak ja by som bol veľmi rád, keď to teda zopakujem, pán minister, skúste odkázať na vláde, aby ste sa vy správali k Národnej rade aj k opozícii v Národnej rade, hoci sme menšinou, ako ľudia, ktorí majú elementárnu slušnosť a ktorí aj pri takých veciach a závažných veciach, keď chcete rozdávať amnestiu zločincom za rozkrádanie naozaj stoviek miliónov eur za posledné roky, tak ukážete, keď už to silou mocou chcete urobiť, tak ukážete tú úctu aspoň voči, keď už nám nie, tak voči našim voličom a nebudete to robiť v skrátenom legislatívnom konaní, ale urobíte to v riadnom legislatívnom konaní a potom aj my budeme voči vám veľmi radi inokedy konštruktívni. (Potlesk.)
Danko, Andrej, podpredseda NR SR (2024-05-22):
Na vystúpenie pani poslankyne tri faktické. Prvý – pán poslanec Mikloško.
Šefčík, Marek, poslanec NR SR (2022-04-29):
Ďakujem, pán Blanár, za slovo a mohli by ste si upokojiť tých smerákov. Nikdy ich tu ráno toľko nebolo, nikdy. A teraz zrazu bránia svojho šéfa, tak ich je tu, neviem koľko. Dobre. (Ruch v sále.) Pán Laurenčík, vítam vás a poprosím vás, aby ste mi vrátili čas, pretože počas celej faktickej poznámky vybľakujú smeráci... (Prerušenie vystúpenia predsedajúcim.)
Figeľ, Ján, podpredseda NR SR (2014-11-10):
Nech sa páči, Anton Martvoň.
A. Belousovová, podpredsedníčka NR SR: (2008-11-26):
Nech sa páči, pán poslanec, máte slovo.
P. Hrušovský, podpredseda NR SR: (2002-04-04):
Páni poslanci, prerušujem rokovanie o tomto bode programu. Budeme pokračovať v rokovaní ďalším bodom, ktorým je návrh skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 195/1998 Z. z. o sociálnej pomoci v znení neskorších predpisov . Prosím teraz, aby za skupinu navrhovateľov predmetný návrh zákona uviedla a odôvodnila pani poslankyňa Sabolová. Pani poslankyňa, máte slovo.
Grendel, Gábor, podpredseda NR SR (2022-09-23):
(Zaznievanie gongu.) Vážené panie poslankyne, vážení páni poslanci, pokračujeme v prerušenom rokovaní. Skôr ako pristúpime k hlasovaniu o prerokovaných bodoch programu, podávam návrh na prerokovanie bodov ministra spravodlivosti, tlač 1034 a 1035, a správy o hodnotení plnenie pravidiel rozpočtovej zodpovednosti, tlač 1096, budúci týždeň vo štvrtok 29. septembra o deviatej hodine. Je všeobecný súhlas? (Súhlasná odpoveď v pléne.) Áno, ďakujem. (Reakcia v pléne.) Tlač 1034, 1035 a 1096. Teraz pristúpime k hlasovaniu o písomných odpovediach členov vlády Slovenskej republiky na interpelácie poslancov Národnej rady, tlač 1076. Dávam hlasovať o uznesení, ktorým Národná rada berie na vedomie písomné odpovede členov vlády na interpelácie poslancov písomne podané predsedovi Národnej rady do 18. augusta 2022. [Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky podané do 71. schôdze Národnej rady Slovenskej republiky a do 18. augusta 2022 (a interpelácie) , tlač 1076.] Prosím, prezentujme sa a hlasujme. (Hlasovanie.) Prítomných 129 poslancov, za 90, proti 4, zdržalo sa 34 kolegov, nehlasoval 1. Konštatujem, že sme navrhované uznesenie schválili . Budeme hlasovať teraz v prvom čítaní o vládnom návrhu zákona, ktorým sa mení a dopĺňa zákon č. 251/2012 o energetike, tlač 1198. Dávam slovo spravodajcovi z navrhnutého gestorského výboru pre hospodárske záležitosti, pánovi poslancovi Radovanovi Kazdovi, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 1198.)
P. Hrušovský, predseda NR SR: (2005-05-20):
Pán podpredseda vlády sa pred hlasovaním prihlásil s možnosťou vystúpiť. Nech sa páči.
Klus, Martin, podpredseda NR SR (2019-10-22):
Ďakujem, pán minister. Teraz sa pýtam, či chce k rozprave zaujať stanovisko spravodajca.
Ďurica, Ondrej, poslanec NR SR (2020-09-17):
Ďakujem za slovo, pán predsedajúci. Vážené kolegyne, kolegovia, ja si dovolím takú myšlienku do tejto prestrelky, ktorá je tu v podstate permanentne, kedy sa jedna vláda, alebo teda jedna garnitúra vyhovára na druhú a vyhadzuje si tu na oči rôzne krivdy a rôzne prešľapy a my to tu pozorujeme, analyzujeme. Občan, samozrejme, z toho veľa nemá, pretože z toho sa občan nenaje. Ale ja chcem povedať jedno, ja chodím po tých istých schodoch, ako chodíme všetci ostatní z parlamentu, či sme to poslanci opozície, alebo koalície. V podstate od začiatku tohto parlamentu, kedy vznikla nová vláda, permanentne protestujú pod schodami rôzne skupiny občanov, či sú to dopravcovia, či sú to dôchodcovia, či sú to rôzne dámy v tých ročníkoch, na ktoré sa v tom období zabudlo, jednoducho tých nespokojných občanov je viac než dosť. Súčasná vláda a poslanci vládnej koalície si osvojili takú myšlienku, že peňazí nieto, pretože je tu obrovská kríza. To, že je tu určitá kríza, nikto nespochybňuje. Ale chcem povedať aj radovým poslancom koalície, aby sa zamysleli nad tým, či máte morálne právo hovoriť o tom, že peniaze, peniaze nie sú, keď zo dňa na deň nemáme problém zafinancovať politický prevrat v Bielorusku, keď nemáme problém zahlasovať za zrušenie bankového odvodu a v tej istej chvíli zabudnúť na všetkých tých zraniteľných občanov Slovenskej republiky. Toto je len a len na vašom svedomí. Ďakujem pekne.
Číž, Miroslav, podpredseda NR SR (2015-05-15):
Ďakujem pekne. Otváram všeobecnú rozpravu. Písomnú prihlášku do rozpravy nemám. Pýtam sa preto, kto sa hlási do rozpravy ústne? Neregistrujem žiadneho pána poslanca. Takže vyhlasujem rozpravu za skončenú. Ďakujem pánovi navrhovateľovi aj pánovi spravodajcovi. Vážení kolegovia, teraz budeme pokračovať prvým čítaním o návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov . Parlamentná tlač 1470, návrh na pridelenie a prerokovanie výborom je v rozhodnutí 1478. Slovo má teraz pán poslanec Hlina a tento návrh zákona uvedie.
Jurinová, Erika, podpredsedníčka NR SR (2014-02-05):
Pán poslanec Hraško.
Vášáryová, Magdaléna, poslankyňa NR SR (2014-05-30):
Zaujímavé veci sa tu dozvieme. A ja chcem sa vrátiť k tým previerkam sudcov. Som dostatočne stará na to, aby som si pamätala na všetky možné previerky za celý môj život. Ja sa nepamätám na jediný proces previerok, taký celoplošný, určitých skupín obyvateľstva, ktorý by bol zanechal nejaký vyčistený priestor. Spomeňme si na previerky začiatkom 70. rokov. Čomu slúžili tieto previerky Komunistickej strane Slovenska? Aby sa zbavili tých najlepších. Spomeňme si, ako dopadol proces lustrácie na Slovensku. Kto bol očierňovaný? Kto zneužíval informácie o lustráciách? Ako sme skončili nakoniec s týmto procesom? Skončili sme v jednej žumpe s lustráciami. A vy tu znovu chcete preverovať? Chcete preverovať za zavretými dverami? Čo to sú za móresy? Aké účinky to bude mať? Toto má byť nová normalizácia súdnictva? K tomuto máme smerovať? K normalizácii súdnictva? Pretože previerky 70. rokov boli zamerané na odstránenie ľudí, aby sa mohla normalizovať, takzvane, situácia v Československu. Ja chápem, samozrejme, že tu sa hrá o podobu budúcej vlády. Je mi to úplne jasné. Ale uvažujete, páni kolegovia, ktorí za to budete hlasovať, aký imidž zase získa Slovensko v Európskej únii? Veď toto bude headline všetkých správ na... (Prerušenie vystúpenia časomerom.)
Počiatek, Ján, minister dopravy, výstavby a regionálneho rozvoja SR (2014-09-18):
Ďakujem opäť za slovo. Vážené dámy, vážení páni, vážená pani poslankyňa, dotácie na projekty v oblasti prevencie kriminality neboli zatiaľ schválené vzhľadom na náročný proces posudzovania vysokého množstva predložených projektov, ktorých je celkom 759. Celková požadovaná suma na projekty predstavuje 10 806 994,36 eur, čo takmer desaťnásobne prevyšuje objem finančných prostriedkov, ktoré sú alokované vo výške 1,328 mil. eur. Prostriedky na projekty v oblasti prevencie kriminality sú súčasťou rozpočtovej kapitoly ministerstva vnútra. Vzhľadom na uvedené Rada vlády Slovenskej republiky pre prevenciu kriminality zatiaľ uvedené projekty neschválila. Skončil som.
P. Paška, predseda NR SR: (2010-03-03):
(Hlasovanie.) 136 prítomných, 84 za, 52 sa zdržalo. Schválili sme návrh zákona o podpore cestovného ruchu. Pán poslanec Rehák, ešte raz ako spravodajca bude uvádzať v druhom čítaní hlasovanie, a to teraz o vládnom návrhu zákona, ktorým sa mení a dopĺňa zákon č. 238/2006 Z. z. o Národnom jadrovom fonde na vyraďovanie jadrových zariadení a na nakladanie s vyhoretým jadrovým palivom a rádioaktívnymi odpadmi (zákon o jadrovom fonde) a o zmene a doplnení niektorých zákonov v znení neskorších predpisov . Je to tlač 1409.
Bugár, Béla, podpredseda NR SR (2018-06-22):
Pán poslanec Marosz.
Pellegrini, Peter, predseda NR SR (2023-12-20):
Kolegyne, kolegovia, dovoľujem si podať návrh, aby sme najprv prerokovali tlač 82, t. j. vládny návrh zákona, ktorý sa mení zákon č. 409/2011 Z. z. o niektorých opatreniach na úseku environmentálnej záťaže, ktorý prerokúvame v skrátenom legislatívnom konaní, tlač 82. Myslím, či vedia technici otvoriť, ak sú v pamäti faktické poznámky toho bodu. Faktickými, pán poslanec Matovič, nie je v sále, pán poslanec Šipoš, nie je v sále. Pán poslanec Krátky je tu, ešte s faktickou poznámkou, nech sa páči. (Pokračovanie rokovania o vládnom návrhu zákona, ktorým sa mení zákon č. 409/2011 Z. z. o niektorých opatreniach na úseku environmentálnej záťaže a o zmene a doplnení niektorých zákonov v znení neskorších predpisov , tlač 82.)
Glváč, Martin, podpredseda NR SR (2018-03-14):
S reakciou nikto. Končím, vyhlasujem všeobecnú rozpravu za skončenú. Navrhovateľ? Nie. Spravodajca? Nie. Prerušujem rokovanie o tomto bode programu. Nasledujúcim bodom programu je prvé čítanie o návrhu poslancov Národnej rady Slovenskej republiky Mariana Kotlebu, Rastislava Schlosára, Milana Mazureka, Stanislava Drobného a Jána Kecskésa na vydanie zákona, ktorým sa mení a dopĺňa zákon č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 171/1993 Z. z. o Policajnom zbore v znení neskorších predpisov . Návrh zákona má parlamentnú tlač č. 887, návrh na jeho pridelenie na prerokovanie výborom je v rozhodnutí 920. Nech sa páči, pán poslanec Mazurek, aby ste uviedli návrh zákona.
Veslárová, Veronika, poslankyňa NR SR (2024-01-19):
Ďakujem za slovo, pán predsedajúci. Ďakujem aj za príspevok, v ktorom ste uviedli, že tento návrh novely zákona by nemal byť predkladaný v skrátenom legislatívnom konaní. Vyzývam vládnu koalíciu, aby začala predkladať návrhy zákonov v riadnom legislatívnom konaní bez prílepkov. V predvolebných sľuboch ste uvádzali, že chcete zlepšovať podmienky aj pre zdravotne znevýhodnených. Vyzývam vládnu koalíciu preto, aby začala predkladať návrhy zákonov nie pre seba, ale pre ľudí. Konečne aj pre zdravotne znevýhodnených, aby mohli študovať, pracovať a kultúrne žiť. Naozaj už máme rok 2024, je načase. Ďakujem.
Pellegrini, Peter, podpredseda NR SR (2020-03-24):
S reakciou na faktické poznámky pán poslanec Mazurek.
Grendel, Gábor, podpredseda NR SR (2022-05-19):
Áno, áno, áno, áno. Takže tretia otázka od pána poslanca Šudíka na pána podpredsedu vlády: „Pán minister, ako bude ministerstvo riešiť konečne problémy s cenami energií pre firmy a spoločnosti? Nárast cien elektriny o 300 % je pre gastrosektor likvidačný. Prečo ministerstvo doteraz nepodniklo žiadne kroky a namiesto toho pozerá na problém, ako by neexistoval. Prinieslo sa, prenieslo sa zastropovanie cien elektriny pre domácnosti do cien pre firmy?“
Glváč, Martin, podpredseda NR SR (2017-02-10):
Pán poslanec, procedurálny návrh.
Grendel, Gábor, podpredseda NR SR (2022-11-30):
Otváram rozpravu, do ktorej som dostal jednu písomnú prihlášku, a to od pána poslanca Richarda Rašiho. Nech sa páči, pán poslanec, máte slovo.
Zmajkovičová, Renáta, podpredsedníčka NR SR (2014-04-03):
Prepáčte, pán minister, čas určený na hodinu otázok uplynul a končím tento bod programu. Kolegyne, kolegovia, budeme pokračovať teraz v prerušenom rokovaní, k návrhu poslanca Alojza Hlinu. Ale skôr, než začneme, pán poslanec, vaším návrhom zákona, vyhlasujem desaťminútovú prestávku, pretože technici potrebujú kvôli technickému zariadeniu, aby ste sa mohli prihlásiť s faktickými a do rozpravy. Takže desaťminútová prestávka. Ďakujem. (Prestávka.) (Po prestávke.)
Suchánek, Alan, poslanec NR SR (2016-09-13):
Ďakujem za slovo. Poslanec Viskupič hovoril o parlamentarizme a o demokracii. Ja už som tu spomenul a som veľmi, že je tu teraz aj predseda parlamentu. Keď predseda parlamentu vo svojej úvodnej reči povedal, že demokracia je o rešpektovaní väčšiny, ja som si myslel vtedy najprv, že sa pomýlil. Ale čím ďalej tým viacej chápem, že to nebolo pomýlenie, a chápem, že je to pomýlené myslenie. Je to nepochopenie demokracie a parlamentarizmu. A v tomto zmysle koná. A upozorňujeme ho tu v týchto rozpravách, či v krátkych, či dlhých, zdá sa, že stále nechápe, a bojím sa, že nemá na to, aby to pochopil. Ďakujem.
Gröhling, Branislav, poslanec NR SR (2016-06-14):
Ďakujem veľmi pekne. Pán poslanec Beblavý, ďakujem za vaše vystúpenie. Ja k tomu iba dodám, že z tých šesťdesiatich škôl, ktoré sú uvedené v dôvodovej správe, až tridsaťšesť škôl má dostupnú plnoorganizovanú školu do šiestich kilometrov, takže tento problém by sa dal riešiť aj iným spôsobom. Ja ešte musím vysloviť aj to, že som, je to tak vtipné podľa mňa, že pred tromi rokmi aj niektorí poslanci, ktorí tu sedia, hlasovali za ten zákon. A teraz o tri roky budú hlasovať zasa za niečo iné, čím absolútne potláčajú tú myšlienku pred tými tromi rokmi, a pre mňa je to celkom vtipné. Ďakujem.
Číž, Miroslav, podpredseda NR SR (2014-12-09):
Ďakujem pekne, pán navrhovateľ. Teraz dávam slovo spravodajkyni, ktorú určil navrhnutý gestorský výbor, teda ústavnoprávny, pani poslankyni Lucii Žitňanskej. Pani poslankyňa, máte slovo a uveďte spravodajskú správu.
Danko, Andrej, podpredseda NR SR (2024-09-26):
Pán minister, zodpovedanie doplňujúcej otázky.
Saloň, Marián, poslanec NR SR (2022-11-08):
Ďakujem pekne. Pán predsedajúci, dajte, prosím, hlasovať o tom, že Národná rada Slovenskej republiky sa uzniesla na tom, že schvaľuje uznesenie Národnej rady Slovenskej republiky k ohrozeniu bojaschopnosti Ozbrojených síl Slovenskej republiky tak, ako je uvedené v návrhu predkladateľa.
Grendel, Gábor, podpredseda NR SR (2021-10-06):
Pán poslanec Schlosár.
Paška, Pavol, predseda NR SR (2014-09-24):
Pán poslanec Brocka.
Galek, Karol, poslanec NR SR (2023-06-21):
Ondrej, ďakujem pekne za toto vysvetlenie aj obsahu samotného návrhu. Pre mňa stále tento návrh ale nie je žiadnym spôsobom vysvetliteľný, keďže naozaj máme pred sebou, máme už bežiacu poslednú schôdzu. Takže to, čo si aj ty hovoril, že skôr ide o nejaké zviditeľnenie sa, ako Vlaďka povedala, tak toto ani nedáva jedinú logiku. No aj samotná argumentácia, to, čo je v tom návrhu aj to, čo pani poslankyňa Tabák s dlhým á predniesla, tak mi prišlo veľmi jednostranné, založené skôr na nejakých vlastných dojmoch a názoroch, lebo keď sa stretnete s nejakými zástupcami európskej inštitúcie, s veľvyslancami, politikmi iných európskych krajín, tak ja som sa nikdy nestretol s nejakou kritikou, ktorá by zaznievala zvonku na jej adresu, naopak, vždy to bola chvála, vždy to boli naozaj pozitívne odozvy, ktoré Vlaďka nejakým spôsobom prezentuje a prezentuje dobre túto krajinu. Takže za mňa tento návrh absolútne je nepochopiteľný a je to skôr iba nejaký jednostranný a možnože osobný útok voči jej osobe.
Danko, Andrej, podpredseda NR SR (2023-12-15):
Poslanec Sabo.
Osuský, Peter, poslanec NR SR (2018-06-20):
Ďakujem pekne, pán predsedajúci. Samozrejme, že každý človek so zdravým rozumom a s aspoň štipkou vďaky voči obetavým náhradným rodičom podporí presne to, čo bolo teraz predložené. Hovorím to i preto, že presne takúto novelu zákona sme pred krátkym časom v tomto parlamente predložili aj my. Jednoducho tzv. kočíkovné si minimálne tak, ak nie oveľa viac, zaslúžia tí rodičia, ktorí snímu z bedier štátu starostlivosť o nového človeka, keď už tí biologickí rodičia túto starostlivosť na bedrá štátu zložili. Mám síce obavu, že štandardná koaličná tuposť pri odmietaní čohokoľvek, čo pochádza z opozície, prevalcuje aj, tak ako to bolo v našom prípade toť nedávno, tento dobrý návrh. Ale je to len svedectvo toho, aký je rozdiel medzi tým, čo deklarujeme hubou a čo môžme pre dobrú vec urobiť.
Goga, Ľudovít, poslanec NR SR (2017-04-05):
Ďakujem za slovo. Vážený pán predsedajúci, vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu návrhu uvedeného zákona (tlač 474). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 rokovacieho poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie, rozpočet, Výbor Národnej rady Slovenskej republiky pre sociálne veci, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali 5. mája 2017 a gestorský výbor do 9. mája 2017. Prosím, pán predsedajúci, otvorte všeobecnú rozpravu.
T. Cabaj, podpredseda NR SR: (2009-12-09):
Pán poslanec bol posledný prihlásený do rozpravy, s faktickou poznámkou pán poslanec Švidroň. Končím možnosť prihlásiť sa s faktickou poznámkou. Nech sa páči, pán poslanec, máte možnosť.
Mičovský, Ján, poslanec NR SR (2014-06-26):
To je úplne presne konštatovanie toho, že som tu z tohto miesta viackrát zdôraznil a som vám to aj premietol na tú obrazovku, že len v takej obci Jasenie, kde práve vďaka tomuto zákonu enkláva, ktorá bola porastená stromami, ktoré boli plnohodnotné, ale mali tú jedinú nevýhodu, že to nebola kultúra lesný pozemok, ale bol to pozemok lúka, to znamená, že bola to takzvaná biela plocha, že sa tisíce kubíkov len v katastrálnom území obce Jasenie vyrúbali na základe tohto zákona, ktorý to umožnil. Ak by sme chceli rozprávať o škodách, ktoré boli tu spôsobené, tak len v tomto prípade môžeme hovoriť o tom, že hodnota dreva, ktorá v obci Jasenie bola vďaka tomuto zákonu vyťažená, je niekoľko sto tisíc eur. Otázka je asi tá, že keby sme takéto znenie nemali, tak enkláva v poraste nad týmto stromovím by bola zachovaná. To znamená, spôsobili sme minimálne tú skutočnosť, že takýto les prestáva byť lesom. Preto sa úplne jasne treba spýtať a pridať, ak sa teda niektorí poslanci vyjadrili, že kto nahradí túto škodu, tak naozaj v tejto sieni by mala zaznieť otázka, že takéto škody buď by mali byť hradené, alebo potom sa zhodnime na tom, že rozhodnutia štátnych orgánov, rozhodnutia poslancov, nech spôsobia čokoľvek, sú automaticky dopredu vždy považované za správne a že nemôžeme svojimi rozhodnutiami žiadne škody spôsobiť. Škoda sa spôsobila a z toho dôvodu ja ako spravodajca považujem za svoju povinnosť upozorniť na to, že takéto veci by sme mali pre budúcnosť úplne jasne si odpustiť. A ak sa poukáže na skutočnosť, že v zákone je chyba, ktorá ohrozuje krajinu, tak by sme sa mali vrátiť z krátkej cesty. My sme sa z tej krátkej cesty nevrátili. A to považujem v tomto prípade za na jednej strane veľmi dobré, že ste sa rozhodli to opraviť, a na druhej strane za nepochopiteľné, že to trvalo tak dlho a že sme to museli žiadať z tohto miesta viackrát. Takže na jednej strane poďakovanie, na druhej strane oprávnená legitímna otázka: kto škody spôsobené týmto zákonom je ochotný uhradiť? Ďakujem pekne.
Žiga, Peter, podpredseda NR SR (2024-06-26):
Na vaše vystúpenie osem faktických poznámok. Ako prvý pán poslanec Dubéci.
Pellegrini, Peter, podpredseda NR SR (2020-07-08):
Pán poslanec Kočiš.
Pročko, Jozef, poslanec NR SR (2024-01-11):
Môj procedurálny návrh je, aby Národná rada pristupovala tak, ako aj vy ste teraz pristúpili, ľudsky, teda aby prišiel k vám. Ja som prišiel včera ľudsky k Blahovi a povedal mi betalesku blesku Pročko a dvakrát ma poslal preč. Nemohol som ľudsky mu nič povedať. A ešte chcem niečo povedať, že to je tá nová politická kultúra, ktorú zavádzate, ktorú zavádzate, že vlastne ste povedali, že tu v pléne sa budú inak správať. Prišiel Migaľ, hneď išiel za Tomášom a vyrušovali. Vôbec ich nikto neupozornil. A toto je tá nová vaša politická kultúra.
Ľ. Vážny, poslanec: (2005-05-17):
A čo sa týka pána spravodajcu. Argumentoval  z hľadiska privátnej osoby. Podľa môjho názoru nemôžeme spochybniť, je to prenesený výkon štátnej správy. Predsa my sme tento prenesený výkon štátnej správy preniesli na nejakú STK, čiže nemôžeme ju teraz spochybniť, že ona nebude, alebo bude vykonávať. Ja by som sa nad tým ani nezamýšľal a či má licenciu, alebo nemá, to takisto nemôže byť žiadny problém, lebo určite má licenciu aj na administratívne výkony, ktorých kontrola jedného dokladu je toho súčasťou. Myslím si, že nemáš pravdu v tom, že vyriešme to cez nahlasovanie. Nahlasovanie nám teraz funguje. Ako som povedal v mojom zdôvodnení predkladanej novely zákona, poisťovne nahlasujú okresnému úradu dopravy, ale je to ťažkopádny mechanizmus. Okresný úrad dopravy vytýči nejakú pokutu, pokuta je potom zrušená v správnom konaní a jednoducho každý sa z toho systému smeje. Preto chceme zaviesť jednoznačný systém. Pri kontrole nemáš tento doklad, nemôžeš mať STK. Čiže na margo toho len toľko. Ďakujem.
Laššáková, Jana, podpredsedníčka NR SR (2013-02-07):
Ďakujem, pani ministerka. V poradí štvrtú otázku položil pán poslanec Tibor Lebocký ministrovi pôdohospodárstva a rozvoja vidieka Ľubomírovi Jahnátkovi a otázka znie: „Vážený pán minister, 3. marca 2013 sa má začať úplne vykonávať nariadenie Európskeho parlamentu a Rady č. 995/2010 známe pod skratkou EUTR, ktorého cieľom je zabrániť vstupu dreva z nelegálnej ťažby alebo výrobku z takéhoto dreva na vnútorný trh. Mohli by ste informovať, ako je ministerstvo pôdohospodárstva a rozvoja vidieka pripravené na zavedenie EUTR do praxe na Slovensku?“ Nech sa páči, pán minister, poprosím vás o odpoveď, ako aj o oznámenie ukončenia odpovede.
Kéry, Marián, poslanec NR SR (2021-06-22):
Ďakujem za slovo, pán predseda. Chcel by som upozorniť členov zahraničného výboru, že rokovanie výboru sa uskutoční dnes 12.05 hod. v miestnosti č. 149. Ďakujem.
Martvoň, Anton, poslanec NR SR (2015-12-01):
Ďakujem pekne. No som prekvapený z toho, ale zjavne pán Brocka je najväčším odborníkom na vnútorné pomery v strane SMER. Je zaujímavé, že pán Brocka mlčal, keď sa dávali v KDH platinové odstupné a padáky, keď KDH odchádzalo z vlády alebo keď sa tam riešili iné kauzy, vtedy o pánovi Brockovi nikto nikdy nepočul. Teraz zrazu je najväčší odborník na vnútorné pomery v strane SMER. Pán Brocka, je zaujímavé počúvať, keď vy obviňujete našu vládu, nášho premiéra z toho, že šíri strach z islamistov a že je tu nejaké riziko zneužitia. No ale chcem sa spýtať, potom aj talianska polícia šíri strach, že sa islamisti vyhrážali pápežovi? Potom je marketing to, čo sa udialo v Paríži, tie bombové útoky alebo to v Bruseli. To všetko v zmysle toho, čo hovoríte, je potom marketing, pán Brocka? Nie, toto je realita a SMER a vláda strany SMER na túto realitu reaguje. Teroristi sú už na pôde Európskej únie, už o tom nikto nepochybuje, možno jedine iba KDH a ešte niektoré časti opozície o tom pochybujú, ale jednoducho riziko zneužitia tu bolo pri takýchto veciach možno tak jedine za Mečiara, možno za KDH, keď o tom hovoríte, ale za našej vlády jediný opozičný poslanec neskončil vo väzbe a boli by dôvody, aby bol niekto z opozície vo väzbe, ale nikto z nej tam neskončil. Čiže aké je to zneužitie? Na to sú tu práve aj tie kontrolné orgány, ktoré jednoducho sú nezávislé od vlády. Čiže, pán Brocka, kto tu šíri nejakú agóniu v tom zmysle, kto všetko môže niečo zneužiť, ste jedine vy.
Kollár, Boris, predseda NR SR (2022-03-22):
Prosím, prezentujme sa a hlasujeme. (Hlasovanie.) Prítomných 133 poslancov, za 91, proti 7, zdržalo sa 35. Uvedený návrh sme schválili.
Svrček, Miloš, poslanec NR SR (2022-06-22):
Áno.
Viskupič, Jozef, poslanec NR SR (2017-03-30):
Ďakujem. Skôr než si tvoje stanovisko prečítam na Facebooku, chcem sa uistiť, či som tomu dobre rozumel. Čiže keďže som čítal aj iné stanoviská v rámci opozície, že ak prejdú návrhy alebo návrh Budajov, tak si ochotný dať šancu tomuto vládnemu návrhu zákona a budeš hlasovať za. Tak tým pádom, keďže kývaš hlavou, tak predpokladám, že to je tak a to som sa vlastne chcel opýtať aj vo faktickej poznámke.
Grendel, Gábor, podpredseda NR SR (2020-06-10):
S reakciou na faktické poznámky pán poslanec Osuský.
Grendel, Gábor, podpredseda NR SR (2022-05-05):
No, ešte dám možnosť prihlásiť sa do rozpravy ústne, ale avizujem, že záujem vystúpiť v rozprave má pani spravodajkyňa, aj pani navrhovateľka po nej a po nich pôjdu tí, ktorí sa teraz prihlásia ústne do rozpravy. Nech sa páči. Takže ústne sa prihlásili pani poslankyňa Kozelová, pán poslanec Schlosár a pán poslanec Čepček. Končím možnosť ústne sa prihlásiť do rozpravy. Ako prvá teraz vystúpi pani spravodajkyňa, pani poslankyňa Jana Bittó Cigániková a pripraví sa pani navrhovateľka, pani poslankyňa Sulanová.
Mikloško, Jozef, poslanec NR SR (2015-09-16):
Ďakujem pekne. Poslanec Hlina odišiel, poslanec Martvoň tu ešte ostal (povedané so smiechom), takže teraz to bude nerovnovážne. Prvá správa je, že Roma – Barcelona 1:1. Pred chvíľou dali gól. Toto neni k veci, ale teraz vážne. Pán poslanec Galko, by som chcel upresniť tvoj príspevok vzhľadom na práve poslanca Hlinu, ktorý odišiel, lebo on nešiel k zemi, ako si ty povedal, ale bolo to trošku ináč. Nemám to už kde povedať, ale bolo to tak, že ho vlastne v sede chytili štyria mladí, starších na to nedali, a viedli ho ako drogového dílera, hodili ho nacvičeným trikom na kapotu auta, na ktorom bolo napísané „Pomáhať a chrániť“ a potom išiel k zemi teda, by som povedal, ale nie, nepotkol sa. Vlastne nie k zemi, ale na koľajnice, vykrivili mu ruky dozadu a nasadili putá a potom ho zatlačili jemne, aby si nebuchol hlavu o kapotu, do auta. To sa poslancom nerobí, ani sa poslanci neštípu a nenarážajú im rebrá, lebo potom, ako som s ním hovoril, niekoľko dní musel spávať postojačky. Je odvtedy už dosť času a ja by som skôr čakal, že či teda tá nebankovka dávala alebo nedávala pôžičky. Už sa to dávno malo zistiť, ale teraz je úplne mlčanie o tom, takže je to troška nevhodné spomínať teraz pri migrantoch. Ale táto situácia bola nevhodná, videl som to na videu a skôr-neskôr ešte sa k tomu aj tu v parlamente vrátim. Ďakujem.
Pročko, Jozef, poslanec NR SR (2023-03-17):
Tak Braňo Gröhling, včera si dával mantry o tom, že máme málo telocviční. Keď sme ti povedali, že všetko sa dá, tak si zmenil mantru na to, že nie sú peniaze. Keď sme povedali, že aj peniaze sú, tak dnes si dal kresťanskú mantru. No mňa si, Braňo, odvalil. Ty si zástanca toho, aby kresťanské deti mohli mať náboženstvo a pozor, vy kresťania! Pozor, vy kresťania, vy si uberáte hodnotu! Vy si uberáte náboženstvo! No tak som zavolal riaditeľovi náboženskej školy, ako si povedal. Vieš, čo mi povedal, Braňo, že vieš čo, Jožo, v najhoršom prípade, on je telocvikár, v najhoršom prípade spravíme krúžky náboženské potom. Braňo, ty hľadáš všetko, ako sa to nedá. Chytáš sa tu za tú svoju krásnu vyholenú hlavu a dávaš si ju do tohto dole a robíš tu gestá, že, bože, čo títo tu trepú? Braňo, ty namiesto toho, aby si naozaj hľadal riešenie, aby si pomáhal, aby tie deti, tak ako ti povedal Kašper a ostatní, že všade, teda vo veľkých krajinách je päť hodín telesnej výchovy, tak ty nám tu dávaš svoje mantry, ako sa to nedá, ako sa to nedá, ako sa to nedá. No, Braňo, keby si ty bol so mnou vo firme, ja ťa vykopnem hneď. Ja ťa hneď vykopnem. Veď ty, ty len to hľadáš, ako sa to nedá a nie, ako sa to dá. Nie to, ako poďme, poďme to urobiť spôsobom. A keď sme ti vyvrátili tie tvoje mantry, že sa to dá, dá, dá, tak zajtra prídeš s čím? Dneska si prišiel s tým, že my kresťania, teda ty, inak to musím povedať, že ty a Cigániková ste v tomto úžasní. Vy tu vytvárate, keď nejaký problém je, tak začnete ideológiu a začnete kresťanov. No, Braňo, ja som väčší liberál ako ty, a to mi ver, to mi ver. Takže, Branko, prosím ťa, ja ťa prosím, prosím, nehľadaj to, ako sa to nedá, ale hľadaj to, ako sa to dá. Ty zase vystúpiš a povieš, no viete, ale to zoberieme žiakom ich výchovný proces a budú horší z matematiky. Tak dáš ďalšie. Braňo, telesná výchova je potrebná.
Gröhling, Branislav, poslanec NR SR (2018-11-21):
Natália, vôbec si netárala, ako si na konci rozprávala, hovorila si úplne k veci aj skúsenosti. A všetci vieme, že Slovensko má problém s odlivom mozgov. Všetci vieme, že naše vysoké školy veľmi ťažko konkurujú v zahraničí, že za posledných desať rokov alebo desaťročí sa s ich kvalitou a nesmierne vysokým počtom nespravilo absolútne nič a vďaka otvoreným hraniciam môžu mnohí študenti naozaj vycestovať do iných krajín. A všetky tie medzinárodné porovnania na naše vysoké školy umiestňujú na tých najnižších priečkach a univerzity v okolitých krajinách, v Česku a v Rakúsku, sú úplne vysoko nad nimi. A ty si povedala jednu vetu a ja ju úplne zopakujem: „Kedy sme počuli nejaké vyhlásenie rektorskej konferencie?“ Kedy sme počuli nejaký signál z ich strany, z toho zoskupenia tých najmúdrejších a najpomazanejších ľudí, ktorí majú prezentovať tú akademickú hrdosť a tie vysoké školy? Kedy sa títo páni konečne ozvú a povedia nám, čo si o tomto myslia?
B. Bugár, podpredseda NR SR: (2006-03-16):
Ja si pamätám ako osemročný, ako chodili k nám tajní takzvaní v tých kabátoch svojich slávnych kožených, ako nám otvárali obálky, ako chodili každý druhý mesiac sa vypytovať, či nevieme, kde je môj strýko, teda brat mojej mamky, ktorý len preto utiekol z núteného pracovného tábora, lebo sa tam dostal preto, keď sa ho opýtali, či je veriaci, povedal, že áno. Tak utiekol z núteného pracovného tábora, pán poslanec, môžete mlátiť svoju hlavu, aspoň teda budete cítiť, čo to je za bolesť, ale, bohužiaľ, utiekol, potom sa stal kňazom a ja som mal vo všetkých materiáloch, všade na „vyške“ a na vojne napísané, že nespoľahlivý element. Takže aj toto treba vidieť. Nikto nikoho neodsudzuje en bloc, ale treba vidieť aj túto časť, takže počúvajme jeden druhého.
Laššáková, Jana, podpredsedníčka NR SR (2014-07-01):
Teraz dávam slovo spravodajkyni z príslušného výboru Viere Šedivcovej, aby podala spravodajskú informáciu. Nech sa páči.
Danko, Andrej, predseda NR SR (2019-03-29):
Poslanec Fecko.
V. Veteška, podpredseda NR SR: (2005-03-18):
Prerušte svoje vystúpenie, pani poslankyňa. Toto nie je dôstojné prostredie na rokovanie slovenského parlamentu. (Prestávka.) (Po prestávke.)